 Ako poukázať 2% z dane

pre Domov pre seniorov Golden Age, o. z.

**Ak ste zamestnanec**

Ak ste zamestnanec a nevykonávali ste v roku 2021 dobrovoľnícku činnosť, môžete poukázať 2% z dane. Ak ste však pracovali aspoň 40 hodín ako dobrovoľník v roku 2021, máte možnosť venovať 3% z dane (požiadajte organizáciu, pre ktorú ste pracovali ako dobrovoľník o potvrdenie tejto práce).

1. Požiadajte svojho zamestnávateľa do **17.2.2022** o vykonanie **Ročného zúčtovania zaplatených preddavkov na daň z príjmov fyzických osôb.**
2. Požiadajte svojho zamestnávateľa o vystavenie **Potvrdenia o zaplatení dane zo závislej činnosti** na účely vyhlásenia o poukázaní sumy do výšky 2% (3%) zaplatenej dane fyzickej osoby.
3. Vyplňte **Vyhlásenie o poukázaní 2% (3%) zaplatenej dane Domovu pre seniorov Golden Age, o. z, Mozartova 9,** spolu so sumou, ktorú ste vypočítali a chcete poukázať (min. 3 eur).
4. **Potrebné údaje:**

* IČO: 37848836
* Právna forma: občianske združenie
* Obchodné meno (názov): Domov pre seniorov Golden Age
* Sídlo: Mozartova č. 9, Trnava, 917 01

1. Najneskôr do **30. 4. 2022** pošlite/doručte daňovému úradu v mieste bydliska Vyhlásenie o poukázaní 2% (3%) zo zaplatenej dane spolu s a potvrdením o zaplatení dane príjmov fyzickej osoby.

**ĎAKUJEME**

Ako poukázať 2% z dane

pre Domov pre seniorov Golden Age, o. z.

**Ak ste fyzická osoba**

1. Po vyplnení daňového priznania si vypočítajte **2% z Vašej zaplatenej dane** – to je maximálna suma, ktorú môžete v prospech Domova pre seniorov Golden Age o.z. poukázať, ak ste v roku 2021 neboli dobrovoľníkom, alebo dobrovoľnícky odpracovali menej ako 40 hodín. Táto suma musí byť minimálne 3 €. Alebo **3% z Vašej zaplatenej dane**, ak ste v roku 2021 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2021 dobrovoľnícky pracovali.
2. V daňovom priznaní sú uvedené kolónky na poukázanie 2% (3%).

3.**Potrebné údaje na vyplnenie:**

* IČO: 37848836
* Právna forma: občianske združenie
* Obchodné meno (názov): Domov pre seniorov Golden Age
* Sídlo: Mozartova č. 9, Trnava, 917 01

1. Riadne vyplnené daňové priznanie doručte do **31.marca 2022** na Váš daňový úrad (podľa Vášho bydliska) a v tomto termíne aj zaplaťte daň z príjmov. Ak ste poukázali 3% z dane, povinnou prílohou k Daňovému priznaniu je aj Potvrdenie o odpracovaní minimálne 40 hodín dobrovoľníckej činnosti. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech Pohody seniorov, n. o.

**ĎAKUJEME**

Ako poukázať 2% z dane

pre Domov pre seniorov Golden Age, o. z.

**Ak ste právnická osoba**

1. **Vypočítajte si Vaše 1,0% (2%)**z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,0% (2%), musí však byť splnená podmienka minimálne 8 € na jedného prijímateľa.
2. Ak právnická osoba v roku 2021 do termínu podania daňového priznania (31.3.2022) nedarovala financie vo výške min. 0,5% z dane na verejnoprospešný účel (aj inej organizácii ako Golden Age o.z.), tak môže **poukázať iba 1,0% z dane** – vyznačí v daňovom priznaní. Ak právnická osoba darovala v roku 2021 do termínu podania daňového priznania financie vo výške min. 0,5% z dane na verejnoprospešný účel, môže poukázať Golden Age o.z.  **2% z dane** – vyznačí v daňovom priznaní. V daňovom priznaní sú uvedené kolónky v časti VI.

3. **Potrebné údaje:**

* IČO: 37848836
* Právna forma: občianske združenie
* Obchodné meno (názov): Domov pre seniorov Golden Age
* Sídlo: Mozartova č. 9, Trnava, 917 01

1. Daňové priznanie doručte v lehote, ktorú máte na podanie daňového priznania (zvyčajne podľa sídla) a zaplaťte daň z príjmov.

**ĎAKUJEME**